**แบบฟอร์มการเขียนแบบถอดประสบการณ์การเรียนรู้ ด้านศิลปวัฒนธรรม**

**1. ชื่อ-สกุล ผู้เล่าเรื่อง**  …...เจอรี่ ฟอร์คเนอร์....................คณะวิชา/หน่วยงาน......ศิลปะและการออกแบบ.....................

**2. ชื่อ-สกุล ผู้บันทึก** …...กำจร แซ่เจียง........................ คณะวิชา/หน่วยงาน......ศิลปะและการออกแบบ.....................

**3. บทบาท หน้าที่และความรับผิดชอบของผู้เล่าเรื่อง**

 คุณ เจอรี่ ฟอร์คเนอร์ เป็นศิลปินทางด้านหัตกรรมสิ่งทอร่วมสมัย จากประเทศสหรัฐอเมริกา เชี่ยวชาญทางด้านการทำผ้าจากขนแกะ ได้รับเกียรติเป็นวิทยากรสัมมนาเชิงปฏิบัติการ ให้กับนักศึกษาสาขาวิชาแฟชั่นดีไซด์ คณะศิลปะและการออกแบบ มหาวิทยาลัยรังสิต

**4. เรื่องที่เล่า**

โครงการสัมมนาเชิงปฏิบัติการเรื่องการนำเทคโนโลยี หลอดไฟ LED มาผสมผสานกับงานศิลปหัตถกรรม ผ้าสักหลาดจากขนแกะ

**5. ความเป็นมาของเรื่องที่เล่า**

สาขาแฟชั่นดีไซน์ได้จัดโครงการสัมมนาเชิงปฏิบัติการโดยวิทยากรจากต่างประเทศ ได้รับเกียรติจากคุณ เจอรี่ ฟอร์คเนอร์ ศิลปินทางด้านสิ่งทอจากประเทศสหรัฐอเมริกา มาเป็นวิทยากรให้กับทางสาขาฯโดยโครงการนี้มี กิจกรรมต่างๆ ได้แก่การจัดนิทรรศการแสดงผลงานทางด้านสิ่งทอของศิลปินร่วมกับการแสดงผลงานของ นักศึกษาสาขาวิชาแฟชั่นดีไซน์ มหาวิทยาลัยรังสิต โดยในแต่ละปีผลงานต่างๆของคุณเจอรี่ จะมีความแตกต่างกัน ขึ้นอยู่กับแรงบันดาลใจและเรื่องราวต่างๆที่ศิลปินได้พบเจอ ในส่วนของการสัมมนาเชิงปฏิบัติการคือการทำ workshop ในหัวข้อการทำผ้าสักหลาดจากขนแกะ (felting) ในส่วนของไฮไลท์ในหัวข้อการทำ workshop นั้นคือการนำเทคโนโลยีมาผสมผสานกับงานศิลปหัตถกรรม เพื่อเพิ่มสีสันและความน่าสนใจในงานนั่นคือการ ประดับตกแต่งชิ้นงานด้วยหลอดไฟ LED และการต่อสายไฟด้วยเส้นด้ายที่ผลิตขึ้นมาพิเศษเพื่อนำ กระแสไฟฟ้า เหมาะสำหรับการนำมาเย็บเพื่องานแฟชั่นและเครื่องแต่งกาย เนื่องจากมีลักษณะเส้นเล็กละเอียดไม่แข็งกระด้าง เหมือนเส้นลวด

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

เนื่องจากโครงการนี้เป็นโครงการที่ได้เชิญวิทยากรจากต่างประเทศเข้ามาร่วมอบรมให้กับนักศึกษาแฟชั่นดีไซน์ จึงต้องมีการวางแผนล่วงหน้าเป็นระยะเวลาอย่างน้อย 6 เดือนได้แก่การติดต่อวิทยากร สอบถามถึงความคืบหน้า ของผลงานศิลปินที่จะนำมาร่วมแสดงเพื่อนำมากำหนด Theme งานจะต่างๆที่จะจัดขึ้นเพื่อนำมา ออกแบบจัดทำทำโปสเตอร์ประชาสัมพันธ์งาน การวางตารางวันเวลาที่เหมาะสมโดยจะนัดหมายถึง กำหนดการต่างๆ เพื่อความสะดวกในการจองตั๋วเครื่องบินการติดต่อห้องพักรับรอง จองห้องจัดนิทรรศการโดย ตารางวันเวลาที่เหมาะสมจะเป็นช่วงที่อยู่ในเทอม 2 ของทุกปีการศึกษา เนื่องจากวิทยากรเป็นชาวต่างชาติ ภาษา หลักที่ใช้ตลอดการดำเนินโครงการคือภาษาอังกฤษซึ่งเป็นภาษาที่สอง นักศึกษาบางคนไม่ถนัดในการฟังและพูด เพื่อไม่ให้เกิดความผิดพลาดในระหว่างการทำ workshop จึงจำเป็นต้องมีอาจารย์ประสานงานรับผิดชอบเป็น สื่อกลางในการสื่อสารระหว่างตัววิทยากรและนักศึกษา เพื่อความสะดวกในการปฏิบัติงาน และมีการสอดแทรก เนื้อหาของการทำ workshop ในห้องเรียนของวิชาการออกแบบผ้าเพื่อที่นักศึกษาจะได้มีความเข้าใจในหลักทฤษฎี ก่อนการปฏิบัติงานจริง เมื่อได้กำหนดการตารางเวลาและ theme งานแล้วจึงเป็นขั้นตอนการออกแบบโปสเตอร์ เพื่อประชาสัมพันธ์โดยจะมีการพิมพ์ล่วงหน้าประมาณ 2 สัปดาห์ก่อนวันงาน ในส่วนของการทำ workshop นั้น การทดลองปฏิบัติงานจริงนี้เพื่อให้ได้ประสิทธิภาพในการทำงานจำเป็นต้องแบ่งนักศึกษา เป็น 2 กลุ่มเพื่อการดูแล ได้อย่างทั่วถึง โดยในช่วงเช้าจะเป็นการทำผ้าสักหลาดจากเส้นใยขนแกะ และช่วงบ่ายจะเป็นการต่อหลอด LED และเย็บเดินวงจรเข้ากับแบตเตอรี่ ในระหว่างการเย็บด้ายนำกระแสไฟฟ้านั้น นักศึกษาบางคนไม่เข้าใจหลักการเย็บ ทำให้เกิดปัญหาหลอด LED ไม่ติด จึงต้องมีการรื้อและเย็บใหม่พร้อมกับการอธิบายขั้นตอนการทำอย่างละเอียด อีกครั้ง โดยรวมแล้วผลงานเป็นที่น่าพึงพอใจ นักศึกษาได้ทดลองทำเทคนิคการทำผ้าในแบบใหม่ๆกับวิทยากรต่างชาติ ที่มีความเชี่ยวชาญ

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

ผลลัพธ์หรือความสำเร็จที่เกิดขึ้นจากโครงการนี้คือ ในส่วนของนักศึกษาได้เปิดโลกทัศน์ ทดลองเทคนิคการ ทำผ้าใหม่ๆที่นอกเหนือจากหัวข้อทั่วๆไปในชั้นเรียน เรียนรู้จากประสบการณ์จริงผ่านการทดลองทำงาน กับวิทยากรต่างชาติ ที่มีความเชี่ยวชาญในการทำผ้า ได้เห็นผลงานทางด้านสิ่งทอของศิลปินต่างชาติ ซึ่งผลงานต่างๆเหล่านี้ได้สร้าง แรงบันดาลใจให้นักศึกษา ได้ต่อยอดนำมาพัฒนาเป็นผลงานการออกแบบในชั้นเรียน

ดังจะเห็นได้จากผลงานศิลปะนิพนธ์ของนักศึกษาจำนวนหนึ่งได้รับนำเอาการทำผ้าจากขนแกะมาใช้ในงานออกแบบ คอลเลคชั่นของตน ในส่วนของอาจารย์ผู้ประสานงานนั้นได้รับการถ่ายทอดองค์ความรู้ทั้งจากการเป็น ผู้สังเกตการณ์ และเป็นผู้ทดลองปฏิบัติงานจริง ได้พูดคุยแลกเปลี่ยนประสบการณ์ทางด้านการออกแบบ ท้ายที่สุดก็ได้นำเทคนิคนี้ มาพัฒนาผลิตเป็นผลงานสร้างสรรค์แสดงผลงานในงานประชุมวิชาการ Work in Progress ของทางคณะศิลปะและการออกแบบ มหาวิทยาลัยรังสิต